ПРОТОКОЛ № 05
от заседанието на Комисия „Международна дейност” на ВСС, 
проведено на 27.01.2016 г.

	Днес, 27.01.2016 г., сряда, от 11.10 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев 
				       Милка Итова

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Страхил Недков – младши експерт в дирекция „Международна дейност” и Аделина Кандова – главен експерт в дирекция „Международна дейност”. 

ДНЕВЕН РЕД:

1. ОТНОСНО: Провеждане на среща с Кристина Ненкова – директор на дирекция „Стратегическо развитие и програми”, съгласно решение на комисия „Международна дейност” по протокол № 04/20.01.2016 г., т. 3.

На срещата присъстват Мира Иванова – държавен експерт, дирекция „Стратегическо развитие и програми”, Министерство на правосъдието и Янко Ковачев – младши експерт, дирекция „Стратегическо развитие и програми”, Министерство на правосъдието.
	Темата на срещата е осъществяване на механизъм и формат на изпращане на информацията, от страна на ВСС към Министерство на правосъдието, която се препраща като отчет по Плана за действие за изпълнение на препоръките от Доклада на Европейската комисия в рамките на Механизма за сътрудничество и оценка.

Комисия „Международна дейност”
Р Е Ш И:

1.1 ПРОВЕЖДА среща с Кристина Ненкова – директор на дирекция „Стратегическо развитие и програми”, съгласно решение на комисия „Международна дейност” по протокол № 04/20.01.2016 г., т. 3.

1.2 Да се осъществи контакт с началника на кабинета на  Еврокомисаря по правосъдие г-жа Вера Юрова, с молба за организиране на среща с представители на ВСС при посещението й в България, в края на м. март 2016 г.

2. ОТНОСНО: Проект на програма във връзка с организирането на тридневна конференция с международна участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Комисия „Международна дейност”
Р Е Ш И:

2.1 ОТЛАГА за следващото заседание на комисията.

3. ОТНОСНО: Превод на неофициалния доклад на Европейската комисия по Механизма за сътрудничество и оценка, както и сравнителна таблица на препоръките за 2015-2016 г., изготвен от дирекция „Международна дейност”.

Комисия „Международна дейност”
Р Е Ш И:

3.1  ОТЛАГА за следващото заседание на комисията.

4. ОТНОСНО: Въпросник на Европейската мрежа на съдебните съвети за „Организация на прокуратурите в Европа” по Проект 1 на ЕМСС „Независимост и отчетност на съдебната власт”.

Комисия „Международна дейност”
Р Е Ш И:

4.1 ОТЛАГА за следващото заседание на комисията.

5. ОТНОСНО: Определяне на участници в конкурсните комисии за назначаване на „Главен експерт – европейски и международни програми и проекти”и началник на отдел „Европейски и международни програми и проекти” в отдел „Европейски и международни програми и проекти” в АВСС.

Комисия „Международна дейност”
Р Е Ш И:

5.1 Предлага на главния секретар на ВСС да включи в конкурсната комисия по обявения конкурс за длъжността „Главен експерт – европейски и международни програми и проекти“ и длъжността „Началник на отдел „Европейски и международни програми и проекти“ в отдел „Европейски и международни програми и проекти“  членовете на Съвета за координиране действията на органите на съдебната власт по участие в международни проекти и програми, създаден с решение на ВСС по протокол № 38/02.07.2015 г.
5.2 ИЗПРАЩА решението на главния секретар на ВСС по компетентност. 

6. ОТНОСНО: Определяне на участници в среща на проектния екип на ЕМСС по Проект 3 „Финансиране на съдебната власт”, която ще се проведе на 29 февруари – 1 март 2016 г. в гр. Дъблин, Ирландия.

Комисия „Международна дейност”
Р Е Ш И:

6.1 ОТЛАГА за следващото заседание на комисията.

7. ОТНОСНО: Получени материали по електронна поща от координаторите на Проектен екип 3 на ЕМСС „Финансиране на съдебната система”.

Комисия „Международна дейност”
Р Е Ш И:

7.1 ОТЛАГА за следващото заседание на комисията.

8. ОТНОСНО: Доклад от Христина Тодорова – директор на дирекция „Международна дейност” относно промяна в структурата и името от Генерална дирекция „Правосъдие” в Генерална дирекция „Правосъдие и потребители” на Европейската комисия./отложена от заседанието на 20.01.2016 г./

Комисия „Международна дейност”
Р Е Ш И:

8.1 ОТЛАГА за следващото заседание на комисията.

9. ОТНОСНО: Кандидатури на Борислав Василев Панчов – прокурор в РП гр. Пазарджик и Мария Божидарова Стоянова - районен прокурор на РП гр. Елин Пелин, за обявена вакантна позиция „Командирован национален експерт” в Правния отдел на Евроджъст.

Комисия „Международна дейност”
Р Е Ш И:

9.1 ОДОБРЯВА кандидатурите на Борислав Василев Панчов – прокурор в РП гр. Пазарджик и Мария Божидарова Стоянова - районен прокурор на РП гр. Елин Пелин, за обявена вакантна позиция „Командирован национален експерт“ в Правния отдел на Евроджъст.  
9.2 ПРЕПРАЩА документите на Борислав Василев Панчов – прокурор в РП гр. Пазарджик и Мария Божидарова Стоянова - районен прокурор на РП гр. Елин Пелин до Дирекция ”Човешки ресурси” в Министерство на външните работи.
10. ОТНОСНО: Проект на годишна програма за работата на комисия „Международна дейност” за 2016 г., съгласно решение на КМД по протокол № 02/13.01.2016 г. /отложена от заседанието на 20.01.2016 г./

Комисия „Международна дейност”
Р Е Ш И:

10.1 ОТЛАГА за следващото заседание на комисията.

11. ОТНОСНО: Писмо от Прокуратурата на Република България с приложени доклади и заповеди за задгранични командировки на представители на Прокуратурата на Република България. /отложена от заседанието на 20.01.2016 г./

Комисия „Международна дейност”
Р Е Ш И:

11.1 ОТЛАГА за следващото заседание на комисията.

РАЗНИ:

12. ОТНОСНО: Писмо от Росица Захариева – прокурор в ОП гр. Стара Загора, командирован национален експерт в отдел „Правен” на Евроджъст, гр. Хага, Кралство Нидерландия относно удължаване срока на командироване.

Комисия „Международна дейност”
Р Е Ш И:

12.1 ПРЕДЛАГА НА ВСС вземе решение за удължаване/неудължаване на срока на командироване на Росица Захариева – прокурор в Окръжна прокуратура гр. Стара Загора, командирован национален експерт в отдел „Правен” на Евроджъст – гр. Хага, Кралство Нидерландия, при условията на Решение на Колегията 2013-6, за два периода от по 6 /шест/ месеца, считано от 01.02.2016 г.  до 31.01.2017 г.  

12.2 При удължаване срока на командироване ВСС поема разходите за медицинска застраховка. 

	Предложението да се внесе в заседание на ВСС на 28.01.2016 г.

13. ОТНОСНО: Писмо от Росица Трънкова – секретар на РГ 31 „Европа 2020” с приложени одобрени структура и график на Националната програма за реформи за 2016 г.

Комисия „Международна дейност”
Р Е Ш И:

13.1 ОТЛАГА за следващото заседание на комисията.

                                  ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА